open-index/open-wikipedia-markdown huggingface dataset:
মোল্লা জালাল উদ্দীন আহমেদ

**মোল্লা জালাল উদ্দীন আহমেদ** (১ ফেব্রুয়ারি ১৯২৬ - ১৮ ডিসেম্বর ১৯৭৯) ছিলেন বাংলাদেশের একজন রাজনীতিবিদ। তিনি ১৯৭২-১৯৭৩ সালে তিনি আওয়ামী লীগ সরকারের মন্ত্রী ছিলেন। ফরিদপুর-১১ ও ফরিদপুর-১০ আসনের তিনি সাবেক সংসদ সদস্য।

## প্রাথমিক জীবন
মোল্লা জালাল উদ্দীন আহমেদ গোপালগঞ্জ জেলার সদর উপজেলার বড়ফা গ্রামে ১৯২৬ সালের ১ ফেব্রুয়ারি জন্মগ্রহণ করেন।

১৯৫২ সাল ঢাকা বিশ্ববিদ্যালয় থেকে রাষ্ট্রবিজ্ঞানে এমএ ডিগ্রী এবং ১৯৫৩ সালে একই বিশ্ববিদ্যালয় থেকে এলএলবি ডিগ্রী অর্জন করেন। পড়াশোনা শেষ করে ঢাকা কোর্টে আইন পেশায় যোগ দেন।

## কর্মজীবন
মোল্লা জালাল উদ্দীন আহমেদ পেশাগত জীবনে একজন আইনজীবী ছিলেন। এছাড়া বিভিন্ন সময়ে বাংলাদেশ সরকারের মন্ত্রী ছিলেন।

## রাজনীতি
মোল্লা জালাল উদ্দীন আহমেদ ছাত্র অবস্থা থেকেই রাজনীতিতে সক্রিয় হয়ে উঠেন। তিনি বঙ্গীয় মুসলিম ছাত্রলীগের সদস্য ছিলেন।

১৯৪১ সালে তাকে ফরিদপুর শহর শাখার সভাপতি করা হয়। এরপর জেলা শাখার সাংগঠনিক সম্পাদক, সিলেট রেফারেন্ডামে নেতৃত্বদানকারী এবং আওয়ামী মুসলিম লীগের প্রতিষ্ঠাতা-সদস্যদের একজন ছিলেন।

১৯৪৯ সালে ঢাকা বিশ্ববিদ্যালয়ের নিম্নবেতনভুক কর্মচারীদের ধর্মঘট চলছিলো, তিনি উক্ত ধর্মঘটে সমর্থন করেন ও আন্দোলন পরিচালনার দায়ে তিনি সলিমুল্লাহ মুসলিম হল থেকে বহিষ্কৃত হন।

১৯৬৪ থেকে ১৯৭২ সাল পর্যন্ত তিনি আওয়ামী লীগের কার্যনির্বাহী কমিটির সদস্য ছিলেন।

ভাষা আন্দোলনে তিনি সক্রিয় ভূমিকা পালন করেন। তিনি একজন ভাষা সৈনিক। ১৯৬৬ সালে বঙ্গবন্ধুর ছয়দফা আন্দোলনকালে নিরাপত্তা আইনে তিনি গ্রেফতার হন। তাকে জেলে বন্দি রাখা হয়।

১৯৬৮ সালে জেল থেকে মুক্তিলাভ করেন। ১৯৬৯ সালে প্রেসিডেন্ট আইয়ুব খান কর্তৃক রাওয়ালপিন্ডি গোলটেবিল বৈঠকে আওয়ামী লীগের প্রতিনিধি হিসেবে যোগ দেন।

১৯৭০ সালে তিনি পাকিস্তান জাতীয় পরিষদের সদস্য নির্বাচিত হন। ১৯৭১ সালে মুক্তিযুদ্ধ চলাকালে মুজিবনগর সরকারের দূত হিসেবে মধ্যপ্রাচ্য সফর করেন। বৈরুতে তিনি বাংলাদেশ মিশনের প্রধান ছিলেন।

১৯৭২-৭৩ সালে তিনি আওয়ামী লীগ সরকারের ডাক, তার ও টেলিফোন দফতরের এবং পরে বন, মৎস্য ও পশুপালন, ভূমি রাজস্ব ও ভূমি সংস্কার মন্ত্রীর দায়িত্ব পালন করেন।

 ১৯৭৪ সালে স্বাস্থ্যগত কারণে তিনি মন্ত্রিসভা থেকে পদত্যাগ করেন।

১৯৭৩ সালের প্রথম জাতীয় সংসদ নির্বাচনে তিনি আওয়ামী লীগের প্রার্থী হিসেবে ফরিদপুর-১১ আসনের উপনির্বাচনে সংসদ সদস্য নির্বাচিত হন।

১৯৭৯ সালের দ্বিতীয় জাতীয় সংসদ নির্বাচনে তিনি আওয়ামী লীগের প্রার্থী হিসেবে ফরিদপুর-১০ আসন থেকে সংসদ সদস্য নির্বাচিত হন।

## মৃত্যু
মোল্লা জালাল উদ্দীন আহমেদ ১৮ ডিসেম্বর ১৯৭৯ সালে ঢাকায় তার মৃত্যু হয়।

## তথ্যসূত্র

বিষয়শ্রেণী:বাংলাদেশী রাজনীতিবিদ অসম্পূর্ণ
বিষয়শ্রেণী:জাতীয় সংসদ সদস্য
বিষয়শ্রেণী:১৯২৬-এ জন্ম
বিষয়শ্রেণী:১৯৭৯-এ মৃত্যু
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:প্রথম জাতীয় সংসদ সদস্য
বিষয়শ্রেণী:শেখ মুজিবুর রহমানের তৃতীয় মন্ত্রিসভার সদস্য
বিষয়শ্রেণী:শেখ মুজিবুর রহমানের দ্বিতীয় মন্ত্রিসভার সদস্য
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:লেবাননে বাংলাদেশের রাষ্ট্রদূত
বিষয়শ্রেণী:বাংলাদেশ কৃষক শ্রমিক আওয়ামী লীগের কেন্দ্রীয় কমিটির সদস্য
বিষয়শ্রেণী:দ্বিতীয় জাতীয় সংসদ সদস্য
বিষয়শ্রেণী:বাংলাদেশ কৃষক শ্রমিক আওয়ামী লীগের রাজনীতিবিদ
বিষয়শ্রেণী:শেখ মুজিবুর রহমানের প্রথম মন্ত্রিসভার সদস্য
বিষয়শ্রেণী:বাংলাদেশের ভূমিমন্ত্রী
সাইফুজ্জামান চৌধুরী

**সাইফুজ্জামান চৌধুরী জাভেদ** (জন্ম: ১৮ ফেব্রুয়ারি ১৯৬৯) বাংলাদেশ একজন রাজনীতিবিদ। তিনি ভূমি মন্ত্রণালয়ের প্রতিমন্ত্রী ও মন্ত্রী ছিলেন। চট্টগ্রাম-১২ ও চট্টগ্রাম-১৩ আসনের তিনি সাবেক সংসদ সদস্য।

১৮ই সেপ্টেম্বর ২০২৪ সালে কাতারভিত্তিক গণমাধ্যম আল জাজিরার আই ইউনিট "মন্ত্রীর কোটি কোটি ডলার" শিরোনামে একটি তথ্যচিত্র প্রকাশ করে, যেখানে যুক্তরাজ্য, দুবাই এবং যুক্তরাষ্ট্রে তার বিপুল সম্পদ থাকার বিষয়টি উঠে আসে যা কিনা তিনি নির্বাচনী হলফনামায় গোপন করেছিলেন।

## প্রাথমিক জীবন
সাইফুজ্জামান চৌধুরী ১৯৬৯ সালের ১৮ ফেব্রুয়ারি চট্টগ্রামের আনোয়ারা থানায় জন্মগ্রহণ করেন। তার বাবার নাম আখতারুজ্জামান চৌধুরী বাবু ও মায়ের নাম নুর নাহার জামান। তার বাবা একজন মুক্তিযোদ্ধা। তার বাবা বাংলাদেশ আওয়ামী লীগের একজন প্রবীণ সদস্য ছিলেন। তিনি চট্টগ্রাম দক্ষিণ জেলা আওয়ামী লীগের  সভাপতি ও কেন্দ্রীয় কমিটির প্রেসিডিয়াম সদস্য ছিলেন। সাইফুজ্জামান চৌধুরী প্রাথমিক শিক্ষা গ্রহণের পর যুক্তরাষ্ট্রে যান উচ্চ শিক্ষা গ্রহণ করতে।

সাইফুজ্জামানের সন্তানরা হলেন- জেবা জামান, তানায়েম জামান চৌধুরী ও সাদাকাত জামান।

## কর্মজীবন
সাইফুজ্জামান চৌধুরী ইউনাইটেড কমার্শিয়াল ব্যাংকের নির্বাহী কমিটি চেয়ারম্যান ছিলেন।   বাংলাদেশের শিল্প প্রতিষ্ঠান আরামিট গ্রুপের চেয়ারম্যান হিসেবে দায়িত্ব পালন করেছেন।  তিনি চট্টগ্রাম চেম্বার অব কর্মাস এন্ড ইন্ডাস্ট্রির তিনবারের সভাপতি ছিলেন।

### রাজনৈতিক জীবন
সাইফুজ্জামান চৌধুরী মূলত তার বাবার মাধ্যমে রাজনীতিতে সক্রিয় হন। তার বাবা চট্টগ্রামের আনোয়ারা আসন থেকে নির্বাচিত সংসদ সদস্য ছিলেন। বাবা মারা যাওয়ার পর ওই আসনে ২০১৩ উপ-নির্বাচনে চট্টগ্রাম-১২ আসন থেকে সংসদ সদস্য নির্বাচিত হন তিনি।

এরপর ২০১৪ সালের ১০ম জাতীয় সংসদ নির্বাচনে তিনি চট্টগ্রাম-১৩ আসন থেকে আবার নির্বাচিত হন। ১২ জানুয়ারি ২০১৪ সাল থেকে ৭ জানুয়ারি ২০১৯ সাল পর্যন্ত তিনি ভূমি মন্ত্রণালয়ের প্রতিমন্ত্রী হিসেবে দায়িত্ব পালন করেন।

২০১৮ সালের একাদশ জাতীয় সংসদ নির্বাচনে তিনি চট্টগ্রাম-১৩ আসন থেকে আবার নির্বাচিত হন। ৭ জানুয়ারি ২০১৯ সাত থেকে তিনি জ্জানুয়ারি ২০২৪ সাল পর্যন্ত তিনি ভূমি মন্ত্রণালয়ের মন্ত্রী হিসেবে দায়িত্ব পালন করেন।

২০২৪ সালের দ্বাদশ জাতীয় সংসদ নির্বাচনে তিনি চট্টগ্রাম-১৩ আসন থেকে আবার নির্বাচিত হন।

২০২৪ সালে ছাত্র-জনতার অভ্যুত্থানের মাধ্যমে আওয়ামী লীগ সরকারের পতনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।

## দুর্নীতি
২০২৪ সালের ১৯ সেপ্টেম্বর কাতারভিত্তিক সংবাদমাধ্যম আল জাজিরা ইংরেজিতে "দ্যা মিনিস্টার'স মিলিয়নস" ও বাংলায় "মন্ত্রীর কোটি কোটি ডলার" শিরোনামে একটি তথ্যচিত্র প্রকাশ করে যেখানে বাংলাদেশ সরকারের সাবেক ভূমিমন্ত্রী সাইফুজ্জামান চৌধুরীর বিভিন্ন দেশে থাকা সম্পদ নিয়ে প্রতিবেদন করা হয়। সেখানে দেখানো হয়েছে কিভাবে তিনি যুক্তরাজ্য, যুক্তরাষ্ট্র ও দুবাইয়ে বিপুল পরিমাণ সম্পদের মালিক হয়েছেন যা নিয়ে বিতর্ক তৈরী হয়েছে এবং দূর্নীতি দমন কমিশন সে ব্যাপারে তদন্ত করছে।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৬৯-এ জন্ম
বিষয়শ্রেণী:চট্টগ্রাম জেলার রাজনীতিবিদ
বিষয়শ্রেণী:নবম জাতীয় সংসদ সদস্য
বিষয়শ্রেণী:দশম জাতীয় সংসদ সদস্য
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:একাদশ জাতীয় সংসদ সদস্য
বিষয়শ্রেণী:শেখ হাসিনার চতুর্থ মন্ত্রিসভার সদস্য
বিষয়শ্রেণী:শেখ হাসিনার তৃতীয় মন্ত্রিসভার সদস্য
বিষয়শ্রেণী:সরকারি কমার্স কলেজ, চট্টগ্রামের প্রাক্তন শিক্ষার্থী
বিষয়শ্রেণী:দ্বাদশ জাতীয় সংসদ সদস্য
বিষয়শ্রেণী:বাংলাদেশের ভূমিমন্ত্রী
বিষয়শ্রেণী:নির্বাসিত বাংলাদেশী
কাজী নাবিল আহমেদ

**কাজী নাবিল আহমেদ** বাংলাদেশ আওয়ামী লীগের রাজনীতিবিদ ও যশোর-৩ আসনের সাবেক সংসদ সদস্য। ২০২৪ সালে ছাত্র-জনতার অভ্যুত্থানের মাধ্যমে আওয়ামী লীগ সরকারের পতনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।

## প্রাথমিক জীবন
কাজী নাবিল আহমেদ ১৯৬৯ সালের ৪ অক্টোবর যশোরে জন্মগ্রহণ করেন। কাজী নাবিল আহমেদের বাবার নাম কাজী শাহেদ আহমেদ এবং মায়ের নাম আমিনাহ। তার বাবা সামরিক বাহিনীতে চাকরি করতেন। ১৯৭৯ সালে সেনাবাহিনী থেকে লেফটেন্যান্ট কর্নেল হিসেবে অবসর গ্রহণ করে ব্যবসা শুরু করেন। কাজী শাহেদ আহমেদ ক্যাসেল কন্সট্রাকশন নামে একটি ব্যবসায়ী প্রতিষ্ঠান গঠন করেন, এরপর প্রতিষ্ঠা করেন জেমকন গ্রুপ।

### শিক্ষা
কাজী নাবিল আহমেদ দাউদ পাবলিক স্কুল এন্ড কলেজ যশোর সেনানিবাস থেকে শিক্ষাজীবন শুরু করেন তারপর সেন্ট জোসেফ হাই স্কুল থেকে মাধ্যমিক, নটরডেম কলেজ, ঢাকা থেকে উচ্চ মাধ্যমিক পাশ করেন। উচ্চ শিক্ষার জন্য তিনি যুক্তরাষ্ট্রে যান। যুক্তরাষ্ট্রের ব্রাউন ইউনিভার্সিটি থেকে অর্থনীতিতে স্নাতক ডিগ্রী অর্জন করেন ১৯৯২ সালে। সে বছরই দেশে ফিরে আসেন। দেশে এসে পারিবারিক ব্যবসার দেখভাল করতে মনোযোগী হন। শিক্ষার উদ্দেশ্যে ১৯৯৯ সালে তিনি আবার বিদেশ গমন করেন। তিনি ইংল্যান্ডে কম্পারেটিভ পলিটিক্সের ওপর এমএসসি ডিগ্রী অর্জন করেন।

## কর্মজীবন
তার কর্মজীবন শুরু হয় পারিবারিক ব্যবসায়ী প্রতিষ্ঠানে কাজ করার মধ্য দিয়ে। তিনি জেমকন গ্রুপের ভাইস প্রেসিডেন্ট হিসেবে বর্তমানে দায়িত্ব পালন করছেন। প্রতিষ্ঠানটি তার বাবা প্রতিষ্ঠা করেছিলেন। ১৯৮২ সালে চালু হয় জেমিনি সি ফুড, ১৯৮৬ সালে ইঞ্জিনিয়ারিং পোল ফ্যাক্টরি, ২০০২ সালে মিনাবাজার, ২০০৩ সালে জেম জুট, সম্প্রতি আবাসন ব্যবসা জেমকন সিটি চালু হয়। এছাড়াও জেমকন গ্রুপের রয়েছে ইউনিভার্সিটি অব লিবারেল আর্টস বাংলাদেশ নামে একটি বিশ্ববিদ্যালয় ও ঢাকা ট্রিবিউন পত্রিকা।

### রাজনীতি
যুক্তরাষ্ট্রে থাকাকালীন সময়ে কাজী নাবিল আহমেদ রাজনীতিতে জড়িয়ে পড়েন। সেখানে তার সাথে জিমি কার্টারের দেখা হয়। জিমি কার্টারের মাধ্যমে প্রভাবিত হয়ে তিনি রাজনীতিতে আরো বেশি আগ্রহী হন। যুক্তরাষ্ট্রে বাংলাদেশী রাজনীতিক মাহী বি চৌধুরী তার সহপাঠী ছিলেন। ২০০৩ সাল থেকে তিনি রাজনীতিতে জড়িয়ে পড়েন। তিনি বাংলাদেশ আওয়ামী লীগের সদস্য হন।

তিনি ২০১৪ সালের দশম, ২০১৮ সালের একাদশ ও ২০২৪ সালের দ্বাদশ জাতীয় সংসদ নির্বাচনে তিনি যশোর-৩ আসন থেকে আওয়ামী লীগের প্রার্থী হিসেবে সংসদ সদস্য নির্বাচিত হন।

৫ আগস্ট ২০২৪ সালে অসহযোগ আন্দোলনের মুখে তৎকালীন প্রধানমন্ত্রী শেখ হাসিনা পদত্যাগ করে ভারত পালিয়ে গেলে পরদিন ৬ আগস্ট রাষ্ট্রপতি সংসদ ভেঙ্গে দিলে তিনি সংসদ সদস্য পদ হারান।

### খেলাধুলা
ছোটবেলা থেকেই কাজী নাবিল আহমেদ খেলাধুলার সাথে জড়িত ছিলেন। তিনি গত শতকের নব্বই এর দশক থেকে আবাহনীর ডিরেক্টর পদে ছিলেন। তিনি ঢাকা আবাহনী লিমিটেডের ভারপ্রাপ্ত ডিরেক্টর ইনচার্জ মনোনীত হন এবং বাংলাদেশ ফুটবল ফেডারেশনের সহ-সভাপতি পদে ৩ বার নির্বাচিত হয়েছেন। এশিয়ান ফুটবল কনফেডারেশনের ফুটসাল ও বিচ সকার কমিটির একজন সদস্য তিনি। শেখ কামাল ক্রীড়া কমপ্লেক্স নির্মাণেও তার ভূমিকা রয়েছে।

## তথ্যসূত্র

বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:জীবিত ব্যক্তি
বিষয়শ্রেণী:দশম জাতীয় সংসদ সদস্য
বিষয়শ্রেণী:১৯৬৯-এ জন্ম
বিষয়শ্রেণী:যশোর জেলার রাজনীতিবিদ
বিষয়শ্রেণী:একাদশ জাতীয় সংসদ সদস্য
বিষয়শ্রেণী:দ্বাদশ জাতীয় সংসদ সদস্য
বিষয়শ্রেণী:বাংলাদেশী ব্যবসায়ী
বিষয়শ্রেণী:নটর ডেম কলেজ, ঢাকার প্রাক্তন শিক্ষার্থী
বিষয়শ্রেণী:সেন্ট যোসেফ উচ্চ মাধ্যমিক বিদ্যালয়ের প্রাক্তন শিক্ষার্থী
বিষয়শ্রেণী:খুলনা বিভাগের রাজনীতিবিদ
বিষয়শ্রেণী:যশোর জেলার ব্যক্তি
কারিতাস

**কারিতাস** একটি আন্তর্জাতিক রোমান ক্যাথলিক সাহায্য সংস্থা, যা ১৬৫টি সংস্থার সমন্বয়ে ২০০টির বেশি দেশে তার কার্যক্রম চালিয়ে যাচ্ছে।

১৮৯৭ সালের ৯ নভেম্বরে লোরেঞ্জ ওয়ার্থম্যান কারিতাস প্রতিষ্ঠা করেছিলেন। কারিতাস সুইজারল্যান্ডে ১৯০১ সালে এবং মার্কিন যুক্তরাষ্ট্রে ১৯১০ সালে গঠিত হয়।  কারিতাস একটি উন্নত বিশ্ব গড়ার লক্ষ্যে দরিদ্র ও নিপীড়িতদের নিয়ে কাজ করে।

## দেশ ও অঞ্চলভিত্তিক কারিতাস প্রতিনিধি
### কারিতাস বাংলাদেশ
কারিতাস বাংলাদেশ প্রাকৃতিক দুর্যোগে আর্থিক ও বস্ত্তগত সহায়তা প্রদানের পাশাপাশি দুর্যোগ আক্রান্ত জনগণের সক্ষমতা বৃদ্ধিতে নানামুখী পদক্ষেপ গ্রহণ করে থাকে।

## তথ্যসূত্র

## বহিঃসংযোগ
*

বিষয়শ্রেণী:উন্নয়ন সংস্থা
বিষয়শ্রেণী:মানবিক সহায়তা সংস্থা
বিষয়শ্রেণী:আন্তর্জাতিক দাতব্য সংস্থা
ইয়াহইয়া ইবনে মা'ঈন

**ইয়াহইয়া ইবনে মা'ঈন** () ছিলেন প্রাথমিক যুগের একজন বিশিষ্ট ইসলামী পণ্ডিত। তিনি ছিলেন পারস্য বংশোদ্ভূত।

তিনি ইমাম আহমাদ বিন হাম্বলের ঘনিষ্ঠ বন্ধু ছিলেন। এবং তার মতই ইলমুর রিজালের বিশেষজ্ঞ ছিলেন। ইবনে হাম্বল রহঃ, আলী ইবনুল মাদিনী, ইবনে আবি শায়বাহ এবং ইবনে মা'ঈন; এই চারজনকে হাদীছ শাস্ত্রের শ্রেষ্ঠ লেখক হিসেবে বিবেচনা করা হয়ে থাকে।

তার শিক্ষকদের মধ্যে উল্লেখযোগ্য কয়েকজন হচ্ছেন; ইবনুল মুবারক , ইসমাইল ইবনে ইয়াশ, আবাদ ইবনে আবাদ, ইবনে উয়াইনাহ , আবু মুয়াবিয়া, হাতিম ইবনে ইসমাইল, ইমাম ওয়াকি, আব্দুর রাজ্জাক, হাফস ইবনে গিয়াশ প্রমুখ বিশ্ববিখ্যাত বিদ্বান মনিষীগণ।

তার বিশিষ্ট কয়েকজন ছাত্র হচ্ছেঃ ইমাম আহমদ বিন হাম্বল, মুহাম্মাদ বিন সা'দ, আবু খায়সামাহ, ইমাম বুখারী, ইমাম মুসলিম, আবু হাতিম, আবু দাউদ প্রমুখ।

জ্ঞানার্জনের প্রতি তার ছিল অশেষ আগ্রহ। তার পিতা মৃত্যুর সময় তার জন্য ১০ লক্ষ ৫০ হাজার দিরহাম রেখে যান, ইলমের ভালোবাসায় ইবনে মা'ঈন তার সমুদয় সম্পত্তি ব্যয় করে ফেলেন। শেষ পর্যন্ত এক জোড়া জুতা বাদে আর কিছুই তার অবশিষ্ট ছিল না।

তিনি হাদীছ শিক্ষার জন্য বিভিন্ন অঞ্চলে, নগরে, গ্রামে পণ্ডিতদের কাছে যেতেন; এভাবে তিনি ভ্রমণ করেন, বসরা, বাগদাদ, হারান, দামেস্ক, আল-রাসাফাহ, আর-রায়, সান'আ, কুফা, মিশর এবং মক্কাসহ বহু অঞ্চল।

হাদীছ শাস্ত্রে বিশেষ করে ইলমুর রিজালে তার বিশেষ অবদান রয়েছে। যদিও তিনি বহু গ্রন্থ লিখেছিলেন, সঙ্কলন করেছিলেন কিন্তু বেশিরভাগ-ই আজ পাওয়া যায় না। তিনি মাত্র মাত্র ২০ বছর বয়স থেকে লিখতে শুরু করেন। বর্তমানে যে গ্রন্থগুলোর অস্তিত্ব আছে এর মধ্যে উল্লেখযোগ্য কয়েকটি হচ্ছে, মা'রিফাতুল আল-রিজাল, তারিখ উসমান বিন সা'ঈদ আদ-দারিমী, ইয়াহইয়া ইবনে মা'ঈন ওয়া কিতাবুল তারিখ এবং মিন কালাম আবি জাকারিয়্যা ইয়াহইয়া ইবনে মা'ঈন ফিল রিজাল।

## তথ্যসূত্র

বিষয়শ্রেণী:৭৭০-এর দশকে জন্ম
বিষয়শ্রেণী:৮৫০-এর দশকে মৃত্যু
বিষয়শ্রেণী:মধ্যযুগীয় ফার্সি ব্যক্তি
বিষয়শ্রেণী:বাগদাদের ব্যক্তি
বিষয়শ্রেণী:হানাফী ব্যক্তি
বিষয়শ্রেণী:৯ম শতাব্দীর ইসলামের মুসলিম পণ্ডিত
বিষয়শ্রেণী:৯ম শতাব্দীর ইরানি ব্যক্তি
বিষয়শ্রেণী:৮ম শতাব্দীর আব্বাসীয় খিলাফতের ব্যক্তি
দরবেশ ঘূর্ণি

থাম্ব|২০০৭ সালের রুমি উৎসবে দরবেশ ঘূর্ণি

**দরবেশ ঘূর্ণি বা সুফি ঘূর্ণি**&nbsp; ছেমার একটি প্রকারভেদ বা এক প্রকারের শারীরিকভাবে সক্রিয় ধ্যান যা সুফিদের মধ্যে জন্ম নেয় এবং যা এখনো মৌলাবিয়া তরিকা এবং রিফাই-মারুফি মত অনেক তরিকার সুফিরা এই নৃত্যের অনুশীলন করে থাকেন। এটি একটি প্রথাগত ধ্যান অনুশীলন যা ছেমায় (সুফিদের ইবাদতের বিশেষ নৃত্য) বা ওরছ শরীফে (সাধারণত সুফিদের ওফাত দিবস উপলক্ষে পালন করা হয়) পালন করা হয়ে থাকে যাতে দরবেশ বা সুফিরা পরিপূর্ণ মানব বা ইনসানে কামেলের মর্যাদা অর্জন করতে পারেন।

## উৎপত্তি
দ্বাদশ শতাব্দিতে, সুফি জালালুদ্দীন রুমী  প্রথমবারের মতো এমন একটি ত্বরীকা গঠনের চেষ্টা করেন যার মাধ্যমে একজন শিষ্য বা মুরীদ একটি নির্দেশিত পথ অনুসরণ করে আপন মুর্শিদ বা পীরের সেবা করার মাধ্যমে  মুর্শিদ বা পীরের সাথে নিজের একটি আত্মিক সর্ম্পক প্রতিষ্ঠিত হয়। এই সম্প্রদায়ের এমন সদস্যকে পারসি ভাষায় দরবেশ হিসেবে বলা হয়ে থাকে।

## তথ্যসূত্র

বিষয়শ্রেণী:সুফিবাদ
বিষয়শ্রেণী:ধ্যান
বিষয়শ্রেণী:পবিত্র নৃত্য
বিষয়শ্রেণী:আধ্যাত্মিক অনুশীলন
বিষয়শ্রেণী:লোক নৃত্য
মঁসিয়ে ভের্দু

***মঁসিয়ে ভের্দু*** (ইংরেজি: Monsieur Verdoux) হল ১৯৪৭ সালে মুক্তিপ্রাপ্ত মার্কিন তিক্ত হাস্যরসাত্মক চলচ্চিত্র। এটি প্রযোজনা ও পরিচালনা করেন চার্লি চ্যাপলিন। অরসন ওয়েলসের গল্প ভাবনা অবলম্বনে চলচ্চিত্রটির চিত্রনাট্য রচনা করেছেন চার্লি চ্যাপলিন নিজেই এবং তিনি নাম ভূমিকায়ও অভিনয় করেন। অঁরি দেসির লঁদ্রু নামে এক সিরিয়াল কিলারের জীবনী এই চলচ্চিত্রের মূল অনুপ্রেরণা। এতে অন্যান্য চরিত্রে অভিনয় করেন মার্থা রাই, উইলিয়াম ফ্রলি, ও মেরিলিন ন্যাশ।

*মঁসিয়ে ভের্দু* ছবিটির উদ্বোধনী প্রদর্শনী হয় ১৯৪৭ সালের ১১ এপ্রিল নিউইয়র্ক শহরের ব্রডওয়ে থিয়েটারে এবং এতে উল্লেখিত চ্যাপলিনের রাজনৈতিক মতাদর্শ নিয়ে বিতর্কের সৃষ্টি হয়।

## কুশীলব
* চার্লি চ্যাপলিন - অঁরি ভের্দু। তার অন্যান্য নামগুলো হল
** মঁসিয়ে ভার্নে
** মঁসিয়ে বঁহো
** মঁসিয়ে ফ্লোরে
* মার্থা রাই - অ্যানাবেলা বঁহো, যিনি ভের্দুকে নাবিক বঁহো মনে করেন, যে প্রায়ই সমুদ্র যাত্রায় বের হয়।
* ইসবেল এলসম - মারি গ্রোস্নে, বয়স্ক বিধবা যিনি ভার্নের (ভের্দু) কাছ থেকে থেলমার বাড়ি কিনতে ইচ্ছুক।
* হেলেন হেই - ইভন্নে, মারির বন্ধু।
* মার্গারেট হফম্যান - লিডিয়া ফ্লোরে, যিনি ভের্দুকে প্রকৌশলী ফ্লোরে মনে করেন, যে মাস খানেক যাবত বাড়ি থেকে বাইরে রয়েছেন।
* মেরিলিন ন্যাশ - তরুণী, ভের্দু যাকে বিষ পান করিয়ে মেরে ফেলতে চায়।
* বারবারা স্ল্যাটার - ফুল বিক্রেতা
* আরভিং বেকন - পিয়ের কোভাই
* আল্মিরা সেশন্স - লিনা কোভাই
* ইউলা মরগ্যান - ফিবি কোভাই
* উইলিয়াম ফ্রলি - জঁ লা সাল
* ফ্রিৎজ লেইবার - ফাদার ফারু
* ম্যাডি করেল - মোনা ভের্দু
* রবার্ট লুইস - মরিস বোতেলো, ভের্দুর বন্ধু।

## তথ্যসূত্র

## বহিঃসংযোগ

* 
* 
* 
* DVD Journal article by Mark Bourne

বিষয়শ্রেণী:১৯৪৭-এর চলচ্চিত্র
বিষয়শ্রেণী:১৯৪০-এর দশকের হাস্যরসাত্মক নাট্য চলচ্চিত্র
বিষয়শ্রেণী:ইংরেজি ভাষার চলচ্চিত্র
বিষয়শ্রেণী:ইউনাইটেড আর্টিস্ট্‌সের চলচ্চিত্র
বিষয়শ্রেণী:চার্লি চ্যাপলিন পরিচালিত চলচ্চিত্র
বিষয়শ্রেণী:চার্লি চ্যাপলিন প্রযোজিত চলচ্চিত্র
বিষয়শ্রেণী:চার্লি চ্যাপলিনের চিত্রনাট্য
বিষয়শ্রেণী:মার্কিন চলচ্চিত্র
বিষয়শ্রেণী:মার্কিন অপরাধধর্মী হাস্যরসাত্মক চলচ্চিত্র
বিষয়শ্রেণী:মার্কিন তিক্ত হাস্যরসাত্মক চলচ্চিত্র
বিষয়শ্রেণী:মার্কিন বিদ্রূপাত্মক চলচ্চিত্র
বিষয়শ্রেণী:মার্কিন সাদাকালো চলচ্চিত্র
বিষয়শ্রেণী:মার্কিন হাস্যরসাত্মক নাট্য চলচ্চিত্র
বিষয়শ্রেণী:মৃত্যুদণ্ড সম্পর্কে চলচ্চিত্র
বিষয়শ্রেণী:১৯৩২-এর পটভূমিতে চলচ্চিত্র
বিষয়শ্রেণী:মার্কিন অপরাধ হাস্যরসাত্মক নাট্য চলচ্চিত্র
বিষয়শ্রেণী:মার্কিন ধারাবাহিক খুনি চলচ্চিত্র
বিষয়শ্রেণী:ফ্রান্সের পটভূমিতে চলচ্চিত্র
বিষয়শ্রেণী:১৯৪০-এর দশকের ইংরেজি ভাষার চলচ্চিত্র
বিষয়শ্রেণী:১৯৪০-এর দশকের মার্কিন চলচ্চিত্র
বিষয়শ্রেণী:প্যারিসের পটভূমিতে চলচ্চিত্র
বিষয়শ্রেণী:স্ত্রী হত্যা সম্পর্কে চলচ্চিত্র
বিষয়শ্রেণী:ইংরেজি ভাষার তিক্ত হাস্যরসাত্মক চলচ্চিত্র
২০০৯-এর আন্দামান দ্বীপপুঞ্জের ভূমিকম্প

**২০০৯ আন্দামান দ্বীপপুঞ্জের ভূমিকম্প** ১১ আগস্ট  সময়ে ভারতের আন্দামান দ্বীপপুঞ্জে আঘাত হানে। এই ভূমিকম্পের মাত্রা ৭.৫ M<sub>w</sub> পরিমাপ করা হয়েছিল, এবং ২০০৪ ভারত মহাসাগরে ভূমিকম্প ও সুনামির পর এটা ছিল এই অঞ্চলের সবথেকে শক্তিশালী।  ভূমিকম্পটির উপকেন্দ্র পোর্ট ব্লেয়ার থেকে ২৬০ কিলোমিটার উত্তরে ছিল, এবং এর ভূকম্পন দক্ষিণ-পূর্ব ভারত, বাংলাদেশ, মায়ানমার, এবং থাইল্যান্ড থেকেও অনুভূত হয়েছিল। প্রশান্ত মহাসাগরীয় সুনামি সতর্কতা কেন্দ্র ভারত, বাংলাদেশ, মায়ানমার, ইন্দোনেশিয়া এবং থাইল্যান্ডে একটি সুনামির সতর্কবার্তা দেয়, যদিও এটি পরবর্তীতে সরে যায়। হতাহতের কোন খবর পাওয়া না গেলেও ভবনসমূহের কিছুটা ক্ষয়ক্ষতির কথা শুনা যায়। একই সময়ে, ২০০৯ শিজুকা ভূমিকম্পও জাপানের দক্ষিণ হনশুতে আঘাত হানে।

## আরো দেখুন
*ভারতে ভূমিকম্পের তালিকা

## তথ্যসূত্র

বিষয়শ্রেণী:২০০৯-এ ভূমিকম্প
বিষয়শ্রেণী:ভারতে ভূমিকম্প
বিষয়শ্রেণী:আন্দামান ও নিকোবর দ্বীপপুঞ্জ
বিষয়শ্রেণী:আন্দামান ও নিকোবর দ্বীপপুঞ্জের ইতিহাস
বিষয়শ্রেণী:মিয়ানমারে ভূমিকম্প
স্পেন্সার লিস্ট

**স্পেন্সার লিস্ট** (জন্ম এপ্রিল ৬, ১৯৯৮) একজন মার্কিন কিশোর চলচ্চিত্র অভিনেতা। লিস্ট, মার্কিন টেলিভিশন চ্যানেল ফক্সে প্রচারিত কল্পবিজ্ঞান ভিত্তিক ধারাবাহিক *[[Fringe (TV series)|ফ্রিন্জি]]তে* অভিনয় করার জন্য পরিচিত হন, যেখানে তিনি "ইনার চাইল্ড" নামক পর্বে তিনি, গবেষণাগারে জন্মগ্রহণকারী একটি রহস্যময় শিশুর ভূমিকায় অভিনয় করেন। এ ছাড়াও তিনি, মার্কিন টেলিভিশন চ্যানেল এনবিসিতে প্রচারিত অপরাধমূলক এবং গোয়েন্দা কাহিনী সমৃদ্ধ ধারাবাহিক *[[ল্য এন্ড অর্ডার: স্পেশাল ভিক্টিমস ইউনিট]]* এ ও অভিনয় করেন, যেখানে তিনি মার্কিন অভিনেতা লেল্যান্ড অর্সের এর চরিত্র "কেভিন অয়াকার" এর পুত্র টেইল এর ভূমিকায় অভিনয় করেন। লিস্টকে ২০০৯ সালে, মার্কিন লেখক জ্যাক কেচসহাম এর "অফস্প্রিং" উপন্যাস অবলম্বনে নির্মিত অধীরতামূলক চলচ্চিত্র অফস্প্রিং এ আর্বিভুত হতে দেখা যায়। তিনি মার্কিন শিশুতোষ চ্যানেল ডিজনি চ্যানেল এ প্রচারিত হাস্যরসমূলক ধারাবাহিক "বাঙ্ক'ড" এ অতিথি ভূমিকায় হাজির হন, ধারাবাহিকটির "লুক'স ব্যাক" শীর্ষক পর্বে তিনি ক্যাম্প চ্যাম্পিয়ন ক্যাম্পার এর ভূমিকায় এরিক নামে অভিনয় করেন, পর্বটিতে তার সাথে তার যমজ বোন পেইটন লিস্ট অভিনয় করেন, যেখানে তার বোন একটি প্রশিক্ষণ ক্যাম্পের কাউন্সিলর এমা রোস এর ভূমিকায় অভিনয় করেছিলেন।

## জীবনী
লিস্টের জন্ম, মার্কিন যুক্তরাষ্ট্রের ফ্রোরিডা রাজ্যে, কিন্তু মাত্র চার বছর বয়সে তিনি নিউ ইয়র্ক রাজ্যে চলে আসেন। তার যখন ১২/১৩ বছর বয়স, এবার তিনি ক্যালিফোর্নিয়া রাজ্যের লস অ্যাঞ্জেলেস শহরে চলে আসেন। তিনি খুব কম বয়সেই অভিনয় করা শুরু করেছিলেন, একাধারে একা তবে তার যমজ বোন পেটন এর সাথে। লিস্টকে, বিভিন্ন প্রতিষ্ঠানের বিভিন্ন প্রকার প্রায় চারশোরও বেশি বাণিজ্যিক বিজ্ঞাপনে আর্বিভুত হতে দেখা যায়।

লিস্টের, ছোট ভাই ফিনিক্স এবং যমজ বোন পেটন, তারা দুজনই অভিনেতা/অভিনেত্রী এবং মডেল। তিনি পেটন থেকে এক মিনিট ব্যবধানের ছোট।

## চলচ্চিত্র সমূহ

## তথ্যসূত্র

## বহিঃসংযোগ
*

বিষয়শ্রেণী:১৯৯৮-এ জন্ম
বিষয়শ্রেণী:২১শ শতাব্দীর মার্কিন অভিনেতা
বিষয়শ্রেণী:নিউ ইয়র্ক রাজ্যের অভিনেতা
বিষয়শ্রেণী:মার্কিন শিশু অভিনেতা
বিষয়শ্রেণী:মার্কিন চলচ্চিত্র অভিনেতা
বিষয়শ্রেণী:মার্কিন টেলিভিশন অভিনেতা
বিষয়শ্রেণী:জীবিত ব্যক্তি
বিষয়শ্রেণী:মার্কিন যুক্তরাষ্ট্রের যমজ ব্যক্তিত্ব
বিষয়শ্রেণী:ভ্রাতৃবৎ যমজ অভিনেতা
রেস ৩

***রেস ৩*** হলো ২০১৮ সালে মুক্তিপ্রাপ্ত একটি থ্রিলার অ্যাকশনধর্মী হিন্দি ভাষার চলচ্চিত্র। এটি রেস সিরিজের তিন নম্বর চলচ্চিত্র, যা পরিচালনা করেছেন রেমো ডি'সুজা এবং প্রযোজনা করেছে টিপস ফিল্মস ও সালমান খান ফিল্মস

## নির্মাণ
বিগত দুইটি চলচ্চিত্র নির্মাণ করার সফলতার পর, এই সিরিজের তৃতীয় চলচ্চিত্র নির্মাণের পরিকল্পনা করা হয়।

## শ্রেষ্ঠাংশে

* সালমান খান - সিকান্দার (সিক্কু)
* অনিল কাপুর - শমসের সিং
* ববি দেওল - যশ সিং 
* জ্যাকলিন ফার্নান্দেজ - জেসিকা গোমেজ
* ডেইজী শাহ - সঞ্জনা সিং
* সাকিব সেলিম - সুরাজ সিং
* ফ্রেডি দারুওয়ালা - রানা বিজয়

## তথ্যসূত্র

বিষয়শ্রেণী:২০১৮-এর চলচ্চিত্র
বিষয়শ্রেণী:যশ রাজ ফিল্মস পরিবেশিত চলচ্চিত্র
বিষয়শ্রেণী:ভারতীয় ধারাবাহিক চলচ্চিত্র
বিষয়শ্রেণী:২০১৮-এর মারপিটধর্মী রোমাঞ্চকর চলচ্চিত্র

বিষয়শ্রেণী:২০১৮-এর ত্রিমাত্রিক চলচ্চিত্র
বিষয়শ্রেণী:ভারতীয় ত্রিমাত্রিক চলচ্চিত্র
বিষয়শ্রেণী:ভারতীয় মারপিটধর্মী রোমাঞ্চকর চলচ্চিত্র
বিষয়শ্রেণী:থাইল্যান্ডে ধারণকৃত চলচ্চিত্র
বিষয়শ্রেণী:২০১০-এর দশকের হিন্দি ভাষার চলচ্চিত্র
সাকিব সেলিম

**সাকিব সেলিম কোরেশী** (; জন্ম: ৮ এপ্রিল ১৯৮৮) একজন ভারতীয় চলচ্চিত্র অভিনেতা এবং মডেল যিনি প্রধাণত হিন্দি চলচ্চিত্রে কাজ করে থাকেন। বলিউড চলচ্চিত্রে শিল্পে কাজ শুরু করার আগে তিনি প্রাথমিকভাবে একজন মডেল হিসেবে কাজের মাধ্যমে তিনি তার কর্মজীবন শুরু করেছিলেন। মুম্বাইয়ে পাড়ি জমানোর পরে তিনি বিভিন্ন বিজ্ঞাপনচিত্রে কাজ করেন। টেলিভিশন বিজ্ঞাপনে কাজ করার সময় তিনি চলচ্চিত্রে কাজ করার আগ্রহ পান এবং অভিনেতা হিসেবে যশ রাজ ফিল্মস এর একটি সহ-অভিনেতা হিসেবে দুটি চলচ্চিত্রের জন্য চুক্তিবন্ধ হন।

## প্রাথমিক জীবন
সাকিব সেলিম ভারতের দিল্লির একটি মুসলিম সম্ভ্রান্ত পরিবারে জন্মগ্রহণ করেন। তার পিতা সেলিম কোরেশী একজন বিশিষ্ট ব্যবসায়ী যার দিল্লীর আশেপাশে সেলিম নামের ১০টি রেষ্টুরেন্ট পরিচালনা করে থাকেন এবং তার মাতা আমিনা কোরেশী একজন গৃহিণী। হুমা কোরেশী নামে তার একটি বোন রয়েছে এবং নাইম কোরেশী ও হাসিন কোরেশী নামে দুই ভাই রয়েছে।

## চলচ্চিত্রের তালিকা

## তথ্যসূত্র

## বহিঃসংযোগ
*
*

বিষয়শ্রেণী:১৯৮৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় চলচ্চিত্র অভিনেতা
বিষয়শ্রেণী:ভারতীয় কণ্ঠাভিনেতা
বিষয়শ্রেণী:দিল্লির ব্যক্তি
বিষয়শ্রেণী:দিল্লির অভিনেতা
বিষয়শ্রেণী:নয়াদিল্লির অভিনেতা
বৈষ্ণব আখড়া

আখড়া শব্দের বাংলা অর্থ আধ্যাত্নিক অনুশীলনের স্থান। ইহা সাধু পুরুষ বা গুরু, গোসাঁইদের সমাধির উপর নির্মত হয়। আখড়াতে সাধুসন্তদের সেবা করার জন্য ভক্তরা সবসময় জড় হয়। তারা কোন নির্দিষ্ট আরাধ্য দেবতাকে সেখানে সেবা অর্চ্চনা করে থাকে। বাংলাদেশ তথা ভারতের অনেক অঞ্চলে জগন্মোহনী বাউল মতবাদ এর বৈষ্ণবদের হাজার হাজার আখড়া বিদ্যমান আছে, তারা সেখানে গুরু পরম্পরা গোসাঁইগণের সেবা অর্চ্চনা করে থাকে।  জগন্মোহনী বাউল বৈষ্ণবদের কয়েকটি বিখ্যাত আখড়ার নাম হল, বিথাঙ্গল আখড়া (হবিগঞ্জ), মাছুলিয়ার আখড়া (হবিগঞ্জ জেলা অবস্থিত), জলাসুখার আখড়া (হবিগঞ্জ), দিল্লীর আখড়া ( কিশোরগঞ্জ), শ্যাম বাউলের আখড়া হবিগঞ্জ। ভক্তরা প্রতিদিন আখড়ায় ভোগাদি প্রদান করে। সেই সুপ্রাচীনকাল থেকে আখড়ায় আধ্যাত্নিক সাধকদের সেবা অর্চ্চনার কাজ চলে আসছে। মাছুলিয়ার আখড়া জগন্মোহন গোসাঁইর সমাধির ইপর নির্মিত। বিথাঙ্গল বড় আখড়া রামকৃষ্ণ গোসাঁইর সমাধির উপর নির্মিত। আবার কোথাও যেখানে বাউল সাধকেরা বসে ধ্যান করতেন সেখানে আখড়া প্রতিষ্ঠিতত হয়; যেমন দিল্লীর আখড়া সাধক নারায়ণ গোসা্বামী (রামকৃষ্ণ গোসাঁইর শিষ্য) যেখানে বসে ধ্রান করতেন সেখানে নির্মিত হয়। দিল্লীর আখড়ার সমস্ত ভূমি সম্রাট জাহাঙ্গীর নারায়ন গোস্বামীর নামে উৎসর্গ করেন।

## তথ্যসূত্র

বিষয়শ্রেণী:ধর্মীয় ভবন ও স্থাপনা
কাজী আজিজুল ইসলাম

**শহীদ কাজী আজিজুল ইসলাম** হলেন বাংলাদেশের একজন প্রখ্যাত মুক্তিযোদ্ধা ও সমাজসেবক। মুক্তিযুদ্ধে অনন্য সাধারণ অবদানের জন্য ২০১৪ সালে তাকে “স্বাধীনতা ও মুক্তিযুদ্ধে স্বাধীনতা পুরস্কার” প্রদান করা হয়।

## পুরস্কার ও সম্মাননা
এদেশের স্বাধিকার আন্দোলন ও মুক্তিযুদ্ধে অসাধারণ অবদানের জন্য ২০১৪ সালে দেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে।

## আরও দেখুন
* স্বাধীনতা ও মুক্তিযুদ্ধে স্বাধীনতা পুরস্কার বিজয়ীদের তালিকা।

## তথ্যসূত্র

## বহিঃসংযোগ

বিষয়শ্রেণী:স্বাধীনতা ও মুক্তিযুদ্ধে স্বাধীনতা পুরস্কার বিজয়ী
বিষয়শ্রেণী:১৯৭১-এ মৃত্যু
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:বাংলাদেশের স্বাধীনতা যুদ্ধে নিহত ব্যক্তি
বিষয়শ্রেণী:স্বাধীনতা পুরস্কার বিজয়ী
হাউসফুল (২০০৯-এর চলচ্চিত্র)

***হাউসফুল*** ২০০৯ সালে মুক্তিপ্রাপ্ত ও বাপ্পাদিত্য বন্দ্যোপাধ্যায় পরিচালিত একটি বাংলা চলচ্চিত্র। চলচ্চিত্রটিতে প্রসেনজিৎ চট্টোপাধ্যায় একজন পরিচালকের চরিত্রে অভিনয় করেছেন; যে মূলত শিল্পিক চলচ্চিত্র বানান যা ফ্লপ হয় এবং কোনও পুরস্কারও পায় না। বেশ করেকবার প্রচেষ্টার পর এবং নিজের অর্থকড়ি নিঃশেষ হলে; পরে সে বাণিজ্যিক বাংলা চলচ্চিত্র নির্মাণ করতে বাধ্য হন। চলচ্চিত্রটিতে শ্রীলেখা মিত্র একজন অতিথি শিল্পী হিসেবে অভিনয় করেছেন।

## সারাংশ
নিখিল (প্রসেনজিৎ চট্টোপাধ্যায়) তার ব্যর্থতা নিয়ে সংকটের মধ্যে রয়েছে। তার ব্যক্তিগত পরিস্থিতি ঝুঁকির মধ্যে রয়েছে এবং সে তার দায়দায়িত্ব নিয়েও বেশ উদাসীন হয়ে পড়েছে। এমন সময়; তার সহকারী তার কর্মজীবনকে পুনরুজ্জীবিত করার জন্য তামিল চলচ্চিত্রের মতো একটি বাণিজ্যিক চলচ্চিত্র তৈরি করার পরামর্শ দেয়। কিন্তু তিনি সহকারীর পরামর্শ না মেনে বরং নিজের তৈরি মৌলিক  কাহিনী নিয়ে নিজে চলচ্চিত্রটি প্রযোজনা করার সিদ্ধান্ত নেয়। সে তার বাবাকে রাজি করায় তাদের বাড়িটি বন্ধক রাখার জন্য। একদিন তাকে সুভাষ নামে একজন ফোন করে এবং চলচ্চিত্র নির্মাণের সমস্ত টাকা সে দিতে চায়; কিন্তু এর পরিবর্তে বোয়টিতে অভিনেত্রী নিতে হবে সুভাষের পছন্দ করা একজনকে। নিখিল রাজি হয়ে যায় এবং সুভাষের পছন্দমত নন্দিতা (রিমঝিম গুপ্ত) নামে একটি মেয়ের সাথে বোয়ের শুটিং শুরু করে।

শহরে ধারাবাহিকভাবে বোমা বিস্ফারণ ঘটে এবং সুভাষকে এই ঘটনার মূল অভিযুক্ত করা হয়। যে নিন্দিতার বয়ফ্রেন্ডও বটে। এই বোয়টিও তার অন্যান্য বোয়ের মতোই ফ্লপ করে। অবশেষে নিখিল বাণিজ্যিক  বোয় তৈরিতে রাজি হয়।

## পুরস্কার
***২০০৯ [[জাতীয় চলচ্চিত্র পুরস্কার (ভারত)|জাতীয় চলচ্চিত্র পুরস্কার]] ([[ভারত]])** 
* বিজয়ী - সেরা নেপথ্য গায়িকার জন্য জাতীয় চলচ্চিত্র পুরস্কার - নীলাঞ্জনা সরকার - "বয়ে যায় শুধু বিষ..."

## তথ্যসূত্র

## বহিঃসংযোগ
* 

বিষয়শ্রেণী:২০০৯-এর চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:বাপ্পাদিত্য বন্দ্যোপাধ্যায় পরিচালিত চলচ্চিত্র
বিষয়শ্রেণী:২০০০-এর দশকের বাংলা ভাষার চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
আয়তন অনুযায়ী কানাডীয় প্রদেশ ও অঞ্চলগুলির তালিকা

একটি দেশ হিসাবে, কানাডাতে দশটি প্রদেশ এবং তিনটি অঞ্চল রয়েছে। এই উপবিভাগগুলি ভূমি ও পানি উভয় ক্ষেত্রে ব্যাপকভাবে বিস্তৃত। ভূমি এলাকা দ্বারা বৃহত্তম উপবিভাগ হচ্ছে নুনাভুট অঞ্চল। জল এলাকা দ্বারা বৃহত্তম উপবিভাগ হচ্ছে কুইবেক প্রদেশ। ভূমি ও জল উভয় এলাকার হিসেবে ক্ষুদ্রতম উপবিভাগটি হল প্রিন্স এডওয়ার্ড দ্বীপ প্রদেশ।

ডান|350px|Pie chart of percentages of area. In order of portion size: Nunavut: 21.0; Quebec: 15.4; Northwest Territories: 13.5; Ontario: 10.8; British Columbia: 9.5; Alberta: 6.6; Saskatchewan: 6.5; Manitoba: 6.5; Yukon: 4.8; Newfoundland and Labrador: 4.1; New Brunswick: 0.7; Nova Scotia: 0.6; Prince Edward Island: 0.1
কানাডা বিশ্বের দ্বিতীয় বৃহত্তম দেশ; এটি বিশ্বের চতুর্থ বৃহত্তম শুষ্ক ভূমি এবং বৃহত্তম মিঠা পানির এলাকা।

## তালিকাগুলি
### মোট এলাকা
একটি প্রদেশ বা অঞ্চলের মোট এলাকা তার ভূমি এলাকার যোগফল এবং তার অভ্যন্তরীণ জলের (শুধুমাত্র মিঠা পানি) এলাকার ভিত্তিতে নির্ণয় করা হয় ।

এলাকার নিকটবর্তী বর্গ কিলোমিটার বা বর্গ মাইলে বৃত্তাকার হয়। শতকরা দেওয়া হয়েছে একটি শতাংশের নিকটতম দশমে।

### ভূমি এলাকা
ভূমি এলাকায় শুষ্ক ভূমি অন্তর্ভুক্ত, মিঠা পানি এবং লবণ পানির এলাকা ছাড়া।

এলাকাগুলি নিকটতম সমগ্র ইউনিট থেকে বৃত্তাকার হয়। শতকরা দেওয়া হয়েছে একটি শতাংশের নিকটতম দশমে।


|-
| ৬
|align="left"| 
|align="right"| 
|align="right"| 
|align="right"| ৭.১%
|-
| ৭
|align="left"| 
|align="right"| 
|align="right"| 
|align="right"| ৬.৫%
|-
| ৮
|align="left"| 
|align="right"| 
|align="right"| 
|align="right"| ৬.১%
|-
| ৯
|align="left"| 
|align="right"| 
|align="right"| 
|align="right"| ৫.২%
|-
| ১০
|align="left"| 
|align="right"| 
|align="right"| 
|align="right"| ৪.১%
|-
| ১১
|align="left"| 
|align="right"| 
|align="right"| 
|align="right"| ০.৮%
|-
| ১২
|align="left"| 
|align="right"| 
|align="right"| 
|align="right"|০.৬%
|-
| ১৩
|align="left"| 
|align="right"| 
|align="right"| 
|align="right"| ০.১%
|-class="sortbottom"
|bgcolor="pink" | **মোট**
|bgcolor="pink" align="left"| 
|bgcolor="pink" align="right"| **৯,০৯৩,৫০৭**
|bgcolor="pink" align="right"| ****
|bgcolor="pink" align="right"|**১০০.০%**
|}

### অভ্যন্তরীণ জল এলাকা (শুধুমাত্র মিঠা-পানি)
নিচে অভ্যন্তরীণ জল এলাকা তথ্য দেওয়া হল, মিষ্টি জল অন্তর্ভুক্ত (i.e., হ্রদ, নদী, এবং জলাধারগুলি)। এটিতে অন্তর্ভুক্ত হয়নি অভ্যন্তরীণ নোনা জল, এবং আটলান্টিক, প্রশান্ত মহাসাগর ও আর্কটিক মহাসাগরে কানাডা কর্তৃক দাবি করা আঞ্চলিক জলের এলাকাগুলি। কানাডা তার অভ্যন্তরীণ জলের এলাকায় কানাডার আর্কটিক আর্কিপেলাগো এবং এর চারপাশের হাডসন উপকূলে এবং মহাসাগরে ১,৬০০,০০০ কিমি২ মিটার লবণ পানি অন্তর্ভুক্ত করে।

এলাকাগুলির নিকটতম পুরো ইউনিট দেওয়া হল। শতকরা দেওয়া হয়েছে একটি শতাংশেের নিকটতম দশমে।

## আরো দেখুন

* জনসংখ্যা অনুযায়ী কানাডীয় প্রদেশ ও অঞ্চলগুলির তালিকা

## তথ্যসূত্র

## আরও পড়ুন
* 

বিষয়শ্রেণী:কানাডা
কালবৈশাখী

280px|thumb|বাংলাদেশে কালবৈশাখী ঝড়ের পর একটি বৃষ্টি স্নাত সন্ধা যেখানে ডুবন্ত সূর্যের লাল আভা দৃশ্যমান। 
**কালবৈশাখী** একটি স্থানীয় বৃষ্টিপাত ও বজ্রঝড় যা বাংলাদেশ ও ভারতের কিছু অঞ্চলে হয়ে থাকে। বাংলাদেশ ও উত্তর পূর্ব ভারতে মার্চ থেকে কালবৈশাখী ঝড় দেখা যায়। অনেকসময় এই ঝড় জীবনঘাতি রূপ ধারণ করে। গ্রীষ্ম ঋতুর সঙ্গে হাত ধরাধরি করে এ ঝড়ের আগমন ঘটে। কালবৈশাখীর বায়ুর গড় গতিবেগ ঘণ্টায় ৪০ থেকে ৬০ কিমি। কোনো কোনো ক্ষেত্রে এ গতিবেগ ঘণ্টায় ১০০ কিমি-এর বেশিও হতে পারে। কালবৈশাখীর স্থায়িত্বকাল স্বল্পতর, তবে কখনও কখনও এ ঝড় এক ঘণ্টারও বেশিকাল স্থায়ী হয়। এই সময়ে বাংলাদেশ এবং ভারতের পশ্চিমবঙ্গ,  ওড়িশা,  আসাম, ত্রিপুরা, বিহার, ছত্তিশগড় ও ঝাড়খণ্ডে প্রায়ই বজ্রবৃষ্টি হয়। কালবৈশাখীর সময়ে যেকোন প্রকার বায়ুযান চালানো বিপদজনক।  বিমানচালকেরা কালবৈশাখী ঝড়কে এড়িয়ে চলে। যদিও কালবৈশাখীর সময়কার বৃষ্টিপাত বাংলাদেশ ও পশ্চিম বাংলার ধান, পাট এবং আসামের চা চাষের জন্য উপকারী ভূমিকা পালন করে এছাড়া গরমের হাত থেকে সাময়িক শান্তি দেয়।

## নামকরণ
কাল শব্দের অর্থ ধ্বংস এবং বৈশাখ মাসে উৎপত্তি হয় বলে একে কালবৈশাখী নামে অভিহিত করা হয়। গ্রীষ্মকালে বা এপ্রিল – মে মাসে বাংলাদেশ ও পার্শ্ববর্তী অঞ্চলে মাঝে মধ্যে বিকালের দিকে বজ্রবিদ্যুৎসহ যে প্রচন্ড ঝড়বৃষ্টি  হয় তাকে কালবৈশাখী বলে। কালবৈশাখী ঝড় উত্তর –  দিক থেকে প্রবাহিত হয় বলে একে ইংরেজিতে নরওয়েস্টার  বলা হয়।

## কালবৈশাখীর কারণ
(এই অঞ্চলে ভূপৃষ্ঠস্থ অত্যধিক গরম হলে বাতাস হালকা ও অস্থিতিশীল হয়ে পড়ে। উত্তপ্ত হালকা বাতাস সোজা উপরে উঠে শীতল হয়ে কিউমুলাস মেঘ সৃষ্টি করে। বায়ুমন্ডলের অস্থিরতা অব্যাহত থাকলে কিউমুলাস মেঘ উল্লম্বভাবে কিউমুলোনিম্বাস নামক কালো মেঘ গঠন করে এবং পরবর্তী সময়ে বজ্রঝড়ের সৃষ্টি করে)। সাধারণ ঝড়ের সংগে এই ঝড়ের প্রধান পার্থক্য হচ্ছে এ ঝড়ের সঙ্গে সবসময়ই বিদ্যুৎ চমকায় ও বজ্রপাত হয়।

## কালবৈশাখীর জীবনচক্র

কালবৈশাখীর জীবনচক্রকে তিনটি ধাপে ভাগ করা যায়।  ধাপগুলি ঊর্ধগামী অথবা নিম্নগামী বায়ুস্রোতের মাত্রা এবং গতিবিধি দ্বারা নির্ণীত হয়ে থাকে। কালবৈশাখীর পর্যায়গুলি হচ্ছে: 
# কিউমুলাস বা ঘনীপূঞ্জীভবন পর্যায়, 
# পূর্ণতা পর্যায়  এবং 
# বিচ্ছুরণ পর্যায়।
একটি কালবৈশাখী পূর্ণতা লাভের ৩০ থেকে ৪৫ মিনিট পর এর তীব্রতা হ্রাস পেতে শুরু করে বিচ্ছুরণ পর্যায়ে প্রবেশ করে। অতি দ্রুত হারে তাপমাত্রা হ্রাস, মেঘে প্রচুর জলীয় বাষ্পের উপস্থিতি এবং বায়ুর পুঞ্জীভূত ঊর্ধ্বচলনের দরুণ কালবৈশাখীর সঙ্গে শিলাবৃষ্টি হয়ে থাকে, শিলাবৃষ্টি অতিরিক্ত হলে ফসলের ব্যাপক ক্ষয়ক্ষতি হয়ে থাকে।

## পূর্বাভাস
কয়েক ঘণ্টার মধ্যে ঝড়টি তৈরি হয় বলে কয়েকদিন দিন আগে এর পূর্বাভাস দেয়া যায় না। কোন অঞ্চলে ব্যাপক গরম পড়লে তখন কেউ কেউ অনুমান করেন যে এ ধরনের ঝড় হতে পারে। কালবৈশাখী কোথায় কতক্ষণ হবে সেটি আগে থেকেই জানিয়ে দেয়ার মতো বৈজ্ঞানিক কোন উপায় এখনো নেই। এটি তৈরি হয় ৫/৬ ঘণ্টা আগে আর শতভাগ বোঝা যায় ২/৩ ঘণ্টা আগে।

## চিত্রশালা

File:বৈশাখ মাসে বৃষ্টি আসার আগ মূহুর্ত.jpg|thumb|৮ বৈশাখ ১৪৩২ সকাল ৮টা ২৮ মিনিটে মাসে বৃষ্টিপাতের আগের মুহূর্ত।

File:Before the rains arrive in the month of Baishakh in Bangladesh.jpg|বাংলাদেশে বৈশাখ মাসে বৃষ্টি আসার আগে


## তথ্যসূত্র

*

বিষয়শ্রেণী:বাংলাদেশের জলবায়ু
বিষয়শ্রেণী:ঝড়
বিষয়শ্রেণী:বিপজ্জনক আবহাওয়া
বিষয়শ্রেণী:এশিয়ার জলবায়ু
অ্যাশার এঞ্জেল

**অ্যাশার এঞ্জেল** (জন্ম সেপ্টেম্বর ৬, ২০০২) একজন মার্কিন শিশু অভিনয় শিল্পী। তিনি ২০০৮ সালে মার্কিন শিশুতোষ চ্যানেল ডিজনি চ্যানেল এ প্রচারিত ধারাবাহিক এন্ডি ম্যাকে 'জোনাহ ব্যাক' চরিত্রে অভিনয়ের জন্য সবার নিকট পরিচিত।
2019 সালে ডিসি এক্সটেন্ডেড ইউনিভার্সের চলচ্চিত্র শাজ্যাম এ 'বিলি ব্যাটসন' চরিত্রে অভিনয় করেন।
এছাড়াও আসন্ন 'হাই স্কুল মিউজিকাল:দ্য মিউজিকাল:দ্য সিরিজ' এর দ্বিতীয় কিস্তিতে(সিজন) তাকে এক নতুন চরিত্রে দেখা যাবে।

## ব্যক্তিগত জীবন
এঞ্জেল, মার্কিন যুক্তরাষ্ট্রের অ্যারিজোনা রাজ্যের প্যারাডাইস ভ্যালি শহরে একটি ইহুদি পরিবারে জন্মগ্রহণ করেন। তার পিতা-মাতা হলেন জুদী এবং কোকো এঞ্জেল। তিনি তার সহোদর দ্বয়ের মধ্যে সবচেয়ে প্রবীণতম, তার একজন ছোট ভাই এবং একজন ছোট বোন রয়েছে। তিনি মাত্র ৫ বছর বয়সে অভিনয়ের প্রতি আগ্রহী হয়ে উঠেন। তার মাতা তাকে কথা দিয়েছিলেন, তিনি তাকে লস অ্যাঞ্জেলেস শহরে নিয়ে যাবেন "যদি তিনি তার কথা অনুযায়ী কাজ করেন এবং স্থানীয় ৩০ টি মঞ্চায়নে মঞ্চস্থ হন"। 

অ্যাশার একজন অনুশীলনরত সঙ্গীতজ্ঞ এবং তিনি গিটার বাজান। 

## কর্মজীবন
তিনি অ্যারিজোনা রাজ্যের স্কটস ডেইল শহরে অবস্থিত ডেজার্ট স্টেজেস থিয়েটারে একাধিক মঞ্চায়ন সমূহে দ্বৈত ভূমিকায় অভিনয় করা শুরু করেন, যেগুলোর মধ্যে *[[The Little Mermaid (musical)|দ্য লিটল মারমেইড (মিউজিক্যাল)]]*, ,**সিওসিকাল,** *[[Mary Poppins (musical)|মেরি পপিন্স]](মিউজিক্যাল),* এবং *[[ইনট্যু দ্য উডস]]* অন্যতম ছিল।

তার মাতা তার কথা রেখেছিলেন এবং তিনি লস অ্যাঞ্জেলেস শহরের উদ্দেশ্যে যাত্রা করেছিলেন, যেখানে তিনি তার অভিনীত ধারাবাহিক *[[এন্ডি ম্যাক]]* এ অভিনয় করার জন্য অডিশন (পরীক্ষা) দিয়েছিলেন এবং তার ভূমিকা "জোনাহ বেক" এ অভিনয় করার যোগ্যতা অর্জন করে নিয়েছিলেন। অ্যাসারের পুরো পরিবার ধারাবাহিকটির চিত্রগ্রহণের জন্য উথাহ রাজ্যে চলে আসেন এবং নিবাসিত হন। 

অ্যাশার আসন্ন মার্কিন চলচ্চিত্র *[[শাজ্যাম (চলচ্চিত্র)|শাজ্যাম!]]* এর মূল চরিত্র ছেলে "ক্যাপ্টেন মার্বেল" বা ছেলে বিলি বোটম্যান এর ভূমিকায় অভিনয় করার জন্য নিজেকে নিয়োগ করেছেন, যেটি মূলত জনপ্রিয় মার্কিন প্রকাশনা সংস্থা ডিসি কমিক্স এর জনপ্রিয় সুপার হিরো ক্যাপ্টেন মার্বেল এর চলচ্চিত্র সংস্করণ। এটি মূলত জনপ্রিয় মার্কিন সুপারহিরোমূলক চলচ্চিত্রের ধারাবাহিক সৃষ্টিকারী মিডিয়া ডিসি এক্সটেনডেড ইউনিভার্সের সুপারহিরো ভিত্তিক আরেক দফা চলচ্চিত্র ধারাবাহিক। 

## চলচ্চিত্র সমূহ

## তথ্যসূত্র

## বহিঃসংযোগ
* 

বিষয়শ্রেণী:২০০২-এ জন্ম
বিষয়শ্রেণী:অ্যারিজোনার অভিনেতা
বিষয়শ্রেণী:মার্কিন শিশু অভিনেতা
বিষয়শ্রেণী:মার্কিন ইহুদি অভিনেতা
বিষয়শ্রেণী:ইহুদি অভিনেতা
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর মার্কিন অভিনেতা
বিষয়শ্রেণী:মার্কিন চলচ্চিত্র অভিনেতা
বিষয়শ্রেণী:মার্কিন টেলিভিশন অভিনেতা
বিষয়শ্রেণী:২১শ শতাব্দীর মার্কিন ইহুদি
ইগর আকিনফিভ

**ইগর ভ্লাদিমিরোভিচ আকিনফিভ** (; জন্ম: ৮ এপ্রিল ১৯৮৬) হচ্ছেন রাশিয়ান পেশাদার ফুটবলার, যিনি রাশিয়ান প্রিমিয়ার লিগের দল পিএফসি সিএসকেএ মস্কো এবং রাশিয়ার হয়ে গোলরক্ষক এবং অধিনায়ক হিসেবে খেলেন।

তিনি পিএফসি সিএসকেএ মস্কোতে তার পুরো কর্মজীবন কাটিয়েছেন, যেখানে তিনি প্রায় ৫০০-এরও বেশি ম্যাচে খেলেছেন। তিনি ৬টি রাশিয়ান প্রিমিয়ার লিগের শিরোপা, ৬টি রাশিয়ান কাপ এবং ২০০৫ সালে উয়েফা কাপ জয়লাভ করেন।

২০০৪ সাল থেকে রাশিয়ার হয়ে খেলা শুরু করেন, যেখানে তিনি ১০০টি ম্যাচ খেলার যোগ্যতা অর্জন করেছেন। তিনি তিনটি উয়েফা ইউরোপীয় চ্যাম্পিয়নশিপ এবং ২০১৪ ফিফা বিশ্বকাপের জন্য রাশিয়া দলে নির্বাচিত হয়েছিলেন। মার্চ ২০১৭ সালে তিনি তার পূর্বসূরি ভাসিলি বেরেজুৎস্কির অবসরের পর রাশিয়ার অধিনায়কের দায়িত্ব পালন করা শুরু করেন।

ইগর আকিনফিভ হচ্ছেন লেভ ইয়াশিন ক্লাবের একজন সদস্য এবং রাশিয়া জাতীয় ফুটবল দলে অন্য কোন গোলরক্ষকের তুলনায় তার বেশি ক্লিন শিট রয়েছে।

## ক্যারিয়ার পরিসংখ্যান
### ক্লাব

১ এখানে উয়েফা চ্যাম্পিয়নস লিগ এবং উয়েফা ইউরোপা লিগ অন্তর্ভুক্ত।
2 এখানে রাশিয়ান সুপার কাপ, রাশিয়ান প্রিমিয়ার লিগ কাপ এবং উয়েফা সুপার কাপ অন্তর্ভুক্ত।

### আন্তর্জাতিক

*৭ অক্টোবর ২০১৭ পর্যন্ত এই পরিসংখ্যান সঠিক।*

## সম্মাননা
### ক্লাব
;সিএসকেএ মস্কো
* রাশিয়ান প্রিমিয়ার লিগ (**৬**): ২০০৩, ২০০৫, ২০০৬, ২০১২–১৩, ২০১৩–১৪, ২০১৫–১৬
* রাশিয়ান কাপ (**৬**): ২০০৪–০৫, ২০০৫–০৬, ২০০৭–০৮, ২০০৮–০৯, ২০১০–১১, ২০১২–১৩
* রাশিয়ান সুপার কাপ (**৬**): ২০০৪, ২০০৬, ২০০৮, ২০০৯, ২০১৩, ২০১৪
* উয়েফা কাপ (**১**): ২০০৪–০৫

### ব্যক্তিগত
* রাশিয়ান প্রিমিয়ার লিগে বছরের সেরা খেলোয়াড়: ২০১২–১৩
* স্পোর্টস-এক্সপ্রেস দ্বারা বাল্টিক এন্ড কমনওয়েলথ অফ ইনডিপেন্ডেন্ট স্টেটস বছরের সেরা ফুটবলার: ২০০৬
* রাশিয়ান প্রিমিয়ার লিগে সেরা যুব ফুটবলার: ২০০৫
* রাশিয়ান চ্যাম্পিয়নশিপে সেরা ৩৩ ফুটবলারের তালিকা: **#১** – (২০০৫, ২০০৬, ২০০৮, ২০০৯, ২০১০, ২০১২–১৩, ২০১৩–১৪); **#২** – (২০১১–১২); **#৩** – (২০০৪)
* রাশিয়ান ফুটবল ইউনিয়ন দ্বারা রাশিয়ার সেরা গোলরক্ষক: (২০০৮, ২০০৯, ২০১০)
* ইউরোপের সেরা যুব গোলরক্ষক: (২০০৮)
* লেভ ইয়াশিন ক্লাবের সদস্য
* রাশিয়ান সিএসকেএ পুরস্কার "গোল্ডেন হর্সশু": ১টি গোল্ডেন হর্সশু (২০১০) এবং ৪টি সিলভার হর্সশু (২০০৫, ২০০৬, ২০০৮, ২০০৯)
* অর্ডার অফ ফ্রেন্ডশিপ (২০০৬)
* লেভ ইয়াশিন পুরস্কার "বছরের সেরা গোলরক্ষক" (২০০৪, ২০০৫, ২০০৬, ২০০৮, ২০০৯, ২০১০)

## আরো দেখুন
* এক-ক্লাব ব্যক্তিদের তালিকা

## নোট
রাশিয়ান ক্লাব এবং রাশিয়া জাতীয় দলের ম্যাচ এখানে অন্তর্ভুক্ত।

## তথ্যসূত্র

## বহিঃসংযোগ

* সিএসকেএ মস্কো প্রোফাইল
* ইগর আকিনফিভ আনঅফিসিয়াল ওয়েবসাইট
* ইগর আকিনফিভ ছবির গ্যালারি
* ফোর্বসে ইগর আকিনফিভ

বিষয়শ্রেণী:জীবিত ব্যক্তি
বিষয়শ্রেণী:১৯৮৬-এ জন্ম
বিষয়শ্রেণী:রুশ ফুটবলার
বিষয়শ্রেণী:উয়েফা ইউরো ২০০৪ খেলোয়াড়
বিষয়শ্রেণী:উয়েফা ইউরো ২০০৮ খেলোয়াড়
বিষয়শ্রেণী:উয়েফা ইউরো ২০১২-এর খেলোয়াড়
বিষয়শ্রেণী:২০১৪ ফিফা বিশ্বকাপের খেলোয়াড়
বিষয়শ্রেণী:২০১৮ ফিফা বিশ্বকাপের খেলোয়াড়
বিষয়শ্রেণী:রুশ প্রিমিয়ার লিগের খেলোয়াড়
বিষয়শ্রেণী:ফুটবল ক্লাব সিএসকেএ মস্কোর খেলোয়াড়
বিষয়শ্রেণী:উয়েফা ইউরো ২০১৬-এর খেলোয়াড়
বিষয়শ্রেণী:২০১৭ ফিফা কনফেডারেশন্স কাপের খেলোয়াড়
বিষয়শ্রেণী:রাশিয়ার অনূর্ধ্ব-২১ আন্তর্জাতিক ফুটবলার
বিষয়শ্রেণী:রাশিয়ার আন্তর্জাতিক ফুটবলার
বিষয়শ্রেণী:উয়েফা ইউরোপা লিগ বিজয়ী খেলোয়াড়
বিষয়শ্রেণী:পুরুষ ফুটবল গোলরক্ষক
বিষয়শ্রেণী:২১শ শতাব্দীর রুশ পুরুষ ক্রীড়াবিদ
কাঁটাতার (চলচ্চিত্র)

***কাঁটাতার*** ২০০৫ সালে মুক্তিপ্রাপ্ত ও বাপ্পাদিত্য বন্দ্যোপাধ্যায় পরিচালিত একটি বাংলা ভাষার চলচ্চিত্র। এতে রুদ্রনীল ঘোষ, শ্রীলেখা মিত্র ও সুদীপ মুখোপাধ্যায় প্রধান ভূমিকায় অভিনয় করেন। চলচ্চিত্রটি ছয়টি চলচ্চিত্র উৎসবে প্রদর্শিত হয়।

## সারাংশ
কাঁটাতার বোয়টি সুধা নামের একটি মেয়ের (শ্রীলেখা মিত্র) রাজনৈতিক-সামাজিক-প্রেমের গল্প নিয়ে তৈরি।

## কুশীলব
*শ্রীলেখা মিত্র "*সুধা চরিত্রে*"
*সুদীপ মুখোপাধ্যায়.. "*বিনোদ চরিত্রে*'
*রূপসা গুহ
*রূদ্রনীল ঘোষ
*ইকবাল সুলতান
*নিমাই ঘোষ
*পাপিয়া ঘোষাল
*প্রদীপ ভট্টাচার্য
*রূপসা ঘোষ
*শঙ্কর দেবনাথ
*সুদিন অধিকারী

## সমালোচনামূলক অভ্যর্থনা
*কাঁটাতার বিদেশে জনপ্রিয় হলেও (এর পোস্টার চিৎকার করে বলছে, যে ইতোমধ্যে পাঁচটি আন্তর্জাতিক চলচ্চিত্রে কাঁটাতার স্থান করে নিয়েছে), কাঁটাতার চলচ্চিত্রটি আরও দক্ষতার সাথে তৈরি করা যেত।- দ্য টেলিগ্রাফ (১০ এ ৪)

## পুরস্কারাদি
*বিএফজেএ পুরস্কার(২০০৭)
**সেরা পার্শ্ব অভিনেতা-  রুদ্রনীল ঘোষ
**সেরা অভিনেত্রী- শ্রীলেখা মিত্র
**সেরা নৃত্যপরিকল্পনা- রাণা দাসগুপ্ত
*আনন্দলোক পুরস্কার (২০০৬)
**সেরা অভিনেত্রী- শ্রীলেখা মিত্র
* ফ্রাইবার্গ আন্তর্জাতিক চলচ্চিত্র উৎসব, সুইজারল্যান্ড, ২০০৬
*সাও পাওলো আন্তর্জাতিক চলচ্চিত্র উৎসব, ব্রাজিল, ২০০৬
* সিঙ্গাপুর আন্তর্জাতিক চলচ্চিত্র উৎসব, ২006
*রেইনড্যান্স আন্তর্জাতিক চলচ্চিত্র উৎসব, লন্ডন, ২০০৫
*আসনোদ আন্তর্জাতিক চলচ্চিত্র উৎসব, টেল আভিভ, ইজরায়েল, ২০০৬
*বাংলাদেশ আন্তর্জাতিক চলচ্চিত্র উৎসব, ঢাকা
*উদ্বোধনী চলচ্চিত্র, নতুন সিনেমা আন্তর্জাতিক ফোরাম, কলকাতা আন্তর্জাতিক চলচ্চিত্র উৎসব, ভারত, ২০০৫
*উদ্বোধনী অনুষ্ঠান চট্টগ্রাম আন্তর্জাতিক চলচ্চিত্র উৎসব, বাংলাদেশ ২০০৫
*এশিয়ান সিনেমার ওসিয়ান সিনেফান ফেস্টিভাল, নিতুন দিল্লি, ভারত ২০০৫
*মুম্বাই আন্তর্জাতিক চলচ্চিত্র উৎসব, ভারত, ২০০৫
*পুণে আন্তর্জাতিক চলচ্চিত্র উৎসব, ভারত, ২০০৫
*আড্ডা আন্তর্জাতিক চলচ্চিত্র উৎসব, নতুন দিল্লি, ভারত, ২০০৫
*ফেস্টিভ ডি সিনেমাস ডি এসি, ভেসল, ২০০৭
*এশিয়ান সিনেমার সিল্ক স্ক্রিন ফেস্টিভাল, পিটসবুর্গ, ইউএসএ। ২০০৭
*আনন্দলোক পুরস্কার - সেরা অভিনেত্রী বিভাগ
*বিএফজেএ পুরস্কার- সেরা নৃত্যপরিকল্পনা, সেরা অভিনেত্রী, সেরা পার্শ্ব অভিনেতা বিভাগে
*প্রথা প্রতিম চৌধুরী পুরস্কার - সেরা চলচ্চিত্র, সেরা পরিচালক বিভাগে

ওয়ার্ল্ড সেলস: ওয়াইড ম্যানেজমেন্ট লিমিটেড, ফ্রান্স

## তথ্যসূত্র

## বহিঃসংযোগ
* 
* www.gomolo.in-এ পরিলেখ
*www.telegraphindia.com 

বিষয়শ্রেণী:২০০৫-এর চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:বাপ্পাদিত্য বন্দ্যোপাধ্যায় পরিচালিত চলচ্চিত্র
বিষয়শ্রেণী:২০০০-এর দশকের বাংলা ভাষার চলচ্চিত্র
মানব গোহিল

**মানব গোহিল** (জন্ম: ৯ নভেম্বর ১৯৭৪) হচ্ছেন একজন ভারতীয় টেলিভিশন অভিনেতা, যিনি এক দশকেরও বেশি সময় ধরে চলচ্চিত্র শিল্পে আছেন। তিনি স্টার প্লাসে সম্প্রচারিত হিন্দি নাটক কাহিনী ঘর ঘর কি-এ অভিনয়ের মাধ্যমে অধিক পরিচিত অর্জন করেন। একই সাথে তিনি নাচ বলিয়ে ২ এবং সনি টিভিতে প্রচারিত সিআইডিতে উপস্থিত হয়েছেন। বর্তমানে তিনি সাব টিভিতে প্রচারিত তেনালি রামাতে কৃষ্ণদেবআর‍্যার চরিত্রে অভিনয় করছেন।

## অভিনয়ের তালিকা
### চলচ্চিত্র

### টেলিভিশন

## তথ্যসূত্র

## বহিঃসংযোগ
* 
* 

বিষয়শ্রেণী:জীবিত ব্যক্তি
বিষয়শ্রেণী:১৯৭৪-এ জন্ম
বিষয়শ্রেণী:ভারতীয় টেলিভিশন অভিনেতা
বিষয়শ্রেণী:ভারতীয় আপাতবাস্তব টেলিভিশন অনুষ্ঠানে অংশগ্রহণকারী

বিষয়শ্রেণী:ভারতীয় বৌদ্ধ
বিষয়শ্রেণী:বড়োদরার ব্যক্তি
১৯৬৭-এর কৈনানগর ভূমিকম্প

**১৯৬৭ কৈনানগর ভূমিকম্প** ১১ ডিসেম্বর ভারতের মহারাষ্ট্র রাজ্যের কৈনানগর শহরের নিকটে সংগঠিত হয়। এই ভূমিকম্পের মাত্রা ছিল ৬.৬ যার সর্বোচ্চ মার্কালি তীব্রতা ছিল আট মাত্রার (*মারাত্মক*)। এটা কৈনা বাঁধের নিকটবর্তী উৎপন্ন হয়ে *প্রলুব্ধ ভূমিকম্পের* প্রশ্ন তুলে, এবং কমপক্ষে ১৭৭ নিহত ও ২,২০০ জন আহত হওয়ার খবর পাওয়া যায়।

## ক্ষয়ক্ষতি
এই ভূমিকম্পের ফলে কৈনানগর শহরের ৮০% এর বেশি বাড়িঘর ক্ষতিগ্রস্ত হয়, তবে এর ফলে বাঁধে সামান্য ফাটল দেখা দিলেও তা তাড়াতাড়ি সংস্কার করা হয়। ১৯৬৭ পর্যন্ত এরকম স্বল্প মাত্রার ভূমিকম্প সেখানে কমই হয়েছে। ধ্বংসাত্মক ভূমিকম্প ফলে ভূমিতে  ফাটল দেখা দেয় যা  দীর্ঘ পর্যন্ত বিস্তৃত ছিল। কিছু ভূবিজ্ঞানী মনে করেন ভূমিকম্পটি *রিজার্ভারের সঞ্চয়ের* কারণে ঘটেছিল, যদিও প্রকল্পের সিনিয়র কর্মকর্তারা এই দাবি প্রত্যাখ্যান করেন।

## আরো দেখুন
* ভারতে ভূমিকম্পের তালিকা

## তথ্যসূত্র

বিষয়শ্রেণী:ভারতে ভূমিকম্প
বিষয়শ্রেণী:১৯৬৭-এর ভূমিকম্প
বিষয়শ্রেণী:মহারাষ্ট্রের ইতিহাস
বিষয়শ্রেণী:১৯৬৭-এ ভারত
জাইটগিস্ট (চলচ্চিত্র ধারাবাহিক)

**জাইটগিস্ট** হচ্ছে তিনটি তথ্যচলচ্চিত্রের ধারা, যা ২০০৭-২০১১ সালের মধ্যে মুক্তি পায়। যার মধ্যে একাধিক ষড়যন্ত্র তত্ত্ব প্রকাশ পায়, তার সাথে বিস্তৃত সামাজিক ও অর্থনৈতিক পরিবর্তনের একাধিক প্রস্তাবনা সম্পৃক্ততা রয়েছে।

## ''জাইটগিস্ট: দা মুভি''
*জাইটগিস্ট :দা মুভি হচ্ছে ২০০৭ সালে মুক্তিপ্রাপ্ত চলচ্চিত্র যা পিটার জোসেফের তৈরি এবং তাতে একাধিক ষড়যন্ত্র তত্ত্ব উপস্থাপন করা হয়। চলচ্চিত্রতে দস্তাবেজীয় দৃশ্য, কৃত্রিম চলনদৃশ্য এবং পিছুভাষ্যর সমন্বয় ঘটানো হয়। অনলাইনে জুন ১৮, ২০০৭ এ মুক্তি পাবার পরে তা শীঘ্রই গুগল ভিডিও, ইউটিউব ও ভিমিওতে ১০ মিলিয়নের বেশি দৃষ্টি পায়। পিটার জোসেফের দাবিমতে, আদি জাইটগিস্টটি চলচ্চিত্র রুপে উপস্থাপন হয়নি বরং একটি "শিল্পপোস্থাপন অংশ যার মধ্যে ভাউদেভিলিয়ান, বহুমাধ্যমিক স্টাইলে ঘটনাপ্রবাহ প্রদর্শনী ছিলো, রেকর্ডকৃত বাজনা, তাৎক্ষনিক যন্ত্র এবং ভিডিও ব্যবহার করে।*
[থাম্ব|[হোরাস|Horus left and Jesus right, both presented as "solar messiahs" in *Zeitgeist: the Movie*.]]

### ঘটনাবর্ণনা
চলচ্চিত্রটির সূচনাতে বিশেষায়িত হয়েছে কৃত্রিম দৃশ্যাবলী, যুদ্ধের চিত্র, বিষ্ফোরন, সেপ্টেম্বার ১১ হামলা এবং চোগিয়াম ট্রুংপা রিনপোচে এবং জর্জ কার্লিনের উদ্ধৃতি।

প্রথম অংশে দাবি প্রকাশ হয়েছে যে খৃষ্টানধর্ম প্রধানত অন্যান্য ধর্ম থেকে সংগ্রহ করে মিশ্রণ করে তৈরি, তার সাথে জ্যোতির্বিদ্যাভিত্তিক পুরান এবং অন্যান্য ঐতিহ্যের মিশ্রণ। যিশু পুরাকাহিনি অনুকল্পের বিস্তৃত বর্ণনা দেখাতে এই অংশে যিশুর ঐতিহাসিকতা নিয়ে বিতর্ক দেখানো হয়েছে যেখানে দাবি করা হয় যে সে আসলে সাহিত্যিক ও জ্যোতির্বিদ্যাপুরানের শংকর চরিত্র, যাকে লালন করানো হয়েছে সুবিধাবাদি ও রাজনৈতিক বাহিনী দিয়ে।

## তথ্যসূত্র

বিষয়শ্রেণী:২০০৭-এর চলচ্চিত্র
বিষয়শ্রেণী:২০০৮-এর চলচ্চিত্র
বিষয়শ্রেণী:২০১১-এর চলচ্চিত্র
বিষয়শ্রেণী:মার্কিন চলচ্চিত্র
বিষয়শ্রেণী:ইংরেজি ভাষার চলচ্চিত্র
বিষয়শ্রেণী:পরবর্তী কিস্তির চলচ্চিত্র
খসরুজ্জামান চৌধুরী

**ড. খসরুজ্জামান চৌধুুুরী** হলেন বাংলাদেশের একজন প্রখ্যাত মুক্তিযোদ্ধা ও সমাজসেবক। মুক্তিযুদ্ধে অনন্য সাধারণ অবদানের জন্য ২০১৪ সালে তাকে “স্বাধীনতা ও মুক্তিযুদ্ধে স্বাধীনতা পুরস্কার” প্রদান করা হয়।

## জন্ম ও পারিবারিক পরিচিতি
জন্মস্থান (বর্তমান সময় অনুযায়ী ) চৌধুরী বাড়ি, আষ্টঘড়ি, ১০ নং মুড়িয়া ইউনিয়ন, ওয়ার্ড - ০৮, বিয়ানীবাজার - ৩১৭০, সিলেট, বাংলাদেশ।

## শিক্ষাজীবন
অর্থনীতিতে পিএইচডি (সিরাকিউজ বিশ্ববিদ্যালয়, মার্কিন যুক্তরাষ্ট্র); লোক প্রশাসনে এমপিএ (হার্ভার্ড বিশ্ববিদ্যালয়, মার্কিন যুক্তরাষ্ট্র); বিএ অনার্স, অর্থনীতি (ঢাকা বিশ্ববিদ্যালয়)।
## কর্মজীবন
প্রাক্তন সিভিল সার্ভিস অব পাকিস্তান (C.S.P.)- এ যোগ দেন ১৯৬৭ সালে। ১৯৬৯-১৯৭৯ সালে সহকারী কমিশনার, ঢাকা। ১৯৭০-১৯৭১ সালে মহকুমা প্রশাসক, কিশোরগঞ্জ। ১৯৭১ সালে মুক্তিযুদ্ধে সক্রিয় অংশগ্রহণ ও প্রবাসী সরকারের উপসচিব পদে কাজ। ১৯৭১-১৯৭২ সালে জেলা প্রশাসক, বৃহত্তর ময়মনসিংহ জেলা। ১৯৭২-৭৫ সালে উপসচিব, ত্রাণ ও পুনর্বাসন মন্ত্রণালয়। ১৯৭৫-১৯৭৭ সালে উপসচিব, শিক্ষা মন্ত্রণালয় ও সচিব, বাংলাদেশ ইউনেস্কো জাতীয় কমিশন। ১৯৭৮- ১৯৮০ সালে সিনিয়র গবেষক ইন্টারন্যাশনাল কাউন্সিল ফর এডুকেশনাল ডেভেলপমেন্ট (ICED), মার্কিন যুক্তরাষ্ট্র। ১৯৮৭ সাল থেকে মৃত্যু-পূর্ব পর্যন্ত অর্থনীতি, ফাইনান্স ও পাবলিক পলিসির অধ্যাপক, মার্কিন যুক্তরাষ্ট্র।
## মুক্তিযুদ্ধে অবদান
১৯৭১ সালে মুক্তিযুদ্ধে সক্রিয়ভাবে অংশগ্রহণ করেন ও প্রবাসী সরকারের উপসচিব পদের দায়িত্ব পালন করেন। এর পরিপ্রেক্ষিতে পরবর্তীতে এদেশের স্বাধিকার আন্দোলন ও মুক্তিযুদ্ধে অসাধারণ অবদানের জন্য ২০১৪ সালে দেশের “সর্বোচ্চ বেসামরিক পুরস্কার” হিসাবে পরিচিত স্বাধীনতা পুরস্কার প্রদান করা হয় তাকে।
## লেখালেখি ও প্রকাশিত বই
অর্থনীতি ও শিক্ষার উপরে আটটি বই, এবং পেশাগত জার্নালে বেশ কয়েকটি গবেষণানির্ভর লেখা প্রকাশিত হয়েছে। লিখেছেন ছোটগল্প, কবিতা, ছড়া ও রম্যরচনা।

সহলেখিকা তাহমিনা জামানের সঙ্গে গল্পসংকলন 'নিঃসঙ্গ জনতায় ও অন্যান্য প্রবাসের গল্প' এবং 'এই রোদ এই বৃষ্টি' এবং তাহমিনা জামানের সঙ্গে যৌথ সম্পাদনায় 'প্রবাসের গল্প' ও 'প্রবাস ও অভিবাসনের গল্প'। 'শুধুই গল্প', 'মুখ খুলিলেই বিপদ', 'বড়দের ছড়া', 'পথে', 'পাঁচ মিনিটের গল্প', 'বাঙালীর ভর্তা', 'The Turbulent 1971: My Diary'; সহ-লেখিকা তাহমিনা জামানের সঙ্গে: আমাদের দেখা কিছু মানুষ, 'আমাদের কবিতা'। রম্যরচনা 'যাহা বলিবে বুঝিয়া বলিবে, যাহা বুঝিবে তাহা বলিবে না'। 'একাত্তরের মুক্তিযুদ্ধ', স্মৃতিচারণমূলক লেখা 'আমার দেখা কিছু মানুষ'। এছাড়া গবেষণাভিত্তিক তিনটি ইংরেজি বই।
## মৃত্যু
২০১৩ সালের ৪ ফেব্রুয়ারি লুইজিয়ানা অঙ্গরাজ্যের ব্যাটন রুজ শহরে নিজ বাসভবনে ইন্তেকাল করেন।
## পুরস্কার ও সম্মাননা
এদেশের স্বাধিকার আন্দোলন ও মুক্তিযুদ্ধে অসাধারণ অবদানের জন্য ২০১৪ সালে দেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে।

## আরও দেখুন
* স্বাধীনতা ও মুক্তিযুদ্ধে স্বাধীনতা পুরস্কার বিজয়ীদের তালিকা।

## তথ্যসূত্র

## বহিঃসংযোগ

বিষয়শ্রেণী:স্বাধীনতা ও মুক্তিযুদ্ধে স্বাধীনতা পুরস্কার বিজয়ী
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
উখিয়া থানা

**উখিয়া থানা** বাংলাদেশের কক্সবাজার জেলার অন্তর্গত উখিয়া উপজেলার একটি থানা।

## প্রতিষ্ঠাকাল
উখিয়া থানা গঠিত হয় ১৯২৬ সালে।

## প্রশাসনিক এলাকাসমূহ
উখিয়া উপজেলার ৫টি ইউনিয়নের প্রশাসনিক কার্যক্রম উখিয়া থানার আওতাধীন।

;ইউনিয়নসমূহ:
* ১নং জালিয়াপালং
* ২নং রত্নাপালং
* ৩নং হলদিয়াপালং
* ৪নং রাজাপালং
* ৫নং পালংখালী

## আরও দেখুন
* উখিয়া উপজেলা
* কক্সবাজার জেলা

## তথ্যসূত্র

## বহিঃসংযোগ

বিষয়শ্রেণী:কক্সবাজার জেলার থানা
বিষয়শ্রেণী:উখিয়া উপজেলা
ইন্দুমাধব মল্লিক

থাম্ব|ইন্দুমাধব মল্লিক
**ইন্দুমাধব মল্লিক** (৪ ডিসেম্বর, ১৮৬৯ - ৮ মে, ১৯১৭) একজন বাঙালি ডাক্তার ও বিজ্ঞানী। তিনি শিশুসাহিত্যিক উপেন্দ্রচন্দ্র মল্লিকের পিতা ও খ্যাতনামা অভিনেতা রঞ্জিত মল্লিকের পিতামহ।

## শিক্ষা
ইন্দুমাধব হুগলি জেলার গুপ্তিপাড়ায় এক বৈদ্য পরিবারে জন্মগ্রহণ করেন। পিতার নাম ছিল রাধাগোবিন্দ মল্লিক। তাদের আদি বাড়ি ছিল বর্ধমান জেলার শ্রীখণ্ড গ্রামে। বঙ্গবাসী কলেজ থেকে তিনিই ১৮৯৮ সালে প্রথম উদ্ভিদবিদ্যায় এম এ পাশ করেন । এছাড়াও তিনি ১৮৯১ সালে দর্শনশাস্ত্রে, ১৮৯২ সালে পদার্থবিদ্যা ও জীববিদ্যায় এম এ পাশ করেন। ১৮৯৪ সালে তিনি কলিকাতা বিশ্ববিদ্যালয় থেকে আইনে স্নাতক ও ১৯০৯ খ্রিষ্টাব্দে চিকিৎসা বিজ্ঞানে এম ডি পাশ করেন।

## কৃতিত্ব
চিকিৎসক হিসেবে তার বিশেষ খ্যাতি ছিল। অটোভ্যাকসিন চিকিৎসা পদ্ধতি ভারতে প্রথম চালু করায় অগ্রণী ছিলেন ইন্দুমাধব। জনসাধারণকে স্বাস্থ্যবিধি, পরিচ্ছন্নতা, আহার্য বিধি ইত্যাদিতে শিক্ষিত করে তোলার কাজে তার প্রয়াস ছিল। ইন্দুমাধব ১৮৯৭ থেকে ১৯০০ সাল অবধি কলকাতার বঙ্গবাসী কলেজে যুক্তিবিদ্যা, পদার্থবিদ্যা, দর্শন ও রসায়ন বিষয়ে অধ্যাপনা করেছেন। তিনি সমাজ সংস্কারে উৎসাহী ছিলেন। তার অন্যতম বিখ্যাত কাজ ১৯১০ খ্রিষ্টাব্দে ইকমিক কুকারের উদ্ভাবন। তিনি নানা রকম মূল্যবান পাণ্ডুলিপি সংগ্রহ করতেন তিনি। ব্রিটিশবিরোধী স্বাধীনতা সংগ্রামের প্রতি তার প্রচ্ছন্ন সমর্থন ছিল। তিনি বাঙালি বিপ্লবী উল্লাসকর দত্ত দেওঘরে বোমা পরীক্ষায় আহত হলে গোপনে তার চিকিৎসা করেন। এছাড়াও ইন্দুমাধব বিদেশের বহু স্থান ভ্রমণ করেন ও দুটি ভ্রমণ কাহিনীও রচনা করেছিলেন। তার বই দুটির নাম *চীন ভ্রমণ* (১৯০৬)ও *বিলাত ভ্রমণ*।

## মৃত্যু
৮ মে, ১৯১৭ সালে ইন্দুমাধব মল্লিকের মৃত্যু হয়।

## তথ্যসূত্র

বিষয়শ্রেণী:১৮৬৯-এ জন্ম
বিষয়শ্রেণী:১৯১৭-এ মৃত্যু
বিষয়শ্রেণী:বাঙালি বিজ্ঞানী
বিষয়শ্রেণী:ভারতীয় বিজ্ঞানী
বিষয়শ্রেণী:বাঙালি চিকিৎসক
বিষয়শ্রেণী:বাঙালি হিন্দু
বিষয়শ্রেণী:বঙ্গবাসী কলেজের প্রাক্তন শিক্ষার্থী
বিষয়শ্রেণী:বাঙালি আইনজীবী
বিষয়শ্রেণী:১৯শ শতাব্দীর বাঙালি
বিষয়শ্রেণী:কলকাতার বিজ্ঞানী
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:কলকাতা বিশ্ববিদ্যালয়ের শিক্ষক
বিষয়শ্রেণী:হুগলি জেলার ব্যক্তি
বিষয়শ্রেণী:২০শ শতাব্দীর ভারতীয় পদার্থবিজ্ঞানী
বিষয়শ্রেণী:২০শ শতাব্দীর ভারতীয় দার্শনিক
বিষয়শ্রেণী:২০শ শতাব্দীর ভারতীয় আইনজীবী
বিষয়শ্রেণী:ভারতীয় চিকিৎসক
বিষয়শ্রেণী:ভারতীয় উদ্ভাবক
বিষয়শ্রেণী:২০শ শতাব্দীর ভারতীয় উদ্ভাবক